text: नई दिल्ली: सेना प्रमुख जनरल बिपिन रावत देश के पहले चीफ ऑफ डिफेंस स्टाफ होंगे| इसका औपचारिक ऐलान रक्षा मंत्रालय ने किया| सीडीएस के तौर पर जनरल बिपिन रावत देश के सर्वोच्च रक्षा अधिकारी होंगे| बतौर ‘चीफ ऑफ डिफेंस स्टाफ’ वह तीनों सेनाओं के बीच तालमेल बैठाने का काम करेंगे| तीनों सेनाओं के सेना प्रमुख उनके अधीन काम करेंगे और वे सीधे तौर पर रक्षा मंत्री को रिपोर्ट करेंगे| सीडीएस ही रक्षामंत्री का प्रधान सैन्य सलाहकार भी होगा|